Up-313/05
Datum: 2006-03-17T00:00:00.000+01:00
ecli: ECLI:SI:USRS:2006:Up.313.05
vrsta: posamični akt
zadeva: ustavna pritožba
objavljeno: Neobjavljeno | 17.03.2006
dokument: US26184
akt: Ustavna pritožba A. A. zoper odločbi Ministrstva za kulturo št. 619-264/00 z dne 8. 3. 2004 in št. 133-297/99 z dne 5. 4. 2004
resitev: zavrženje
izrek: Ustavna pritožba A. A. zoper odločbi Ministrstva za kulturo št. 619-264/00 z dne 8. 3. 2004 in št. 133-297/99 z dne 5. 4. 2004 se zavrže.
stavek: Ustavna pritožba se lahko vloži šele, ko so izčrpana vsa redna in izredna pravna sredstva.
odlocitev: sklep
geslo: 1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
podlaga: Člen 55.1.2, Zakon o Ustavnem sodišču [ZUstS]
datum_vloge: 2005-04-05T22:00:00.000Z
datum_odlocitve: 2006-03-16T23:00:00.000Z

# Up-313/05-4

# 17. 3. 2006

## SKLEP

Ustavno sodišče je v postopku za preizkus ustavne pritožbe A. A. iz Ž. na seji senata dne 28. februarja 2006 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)

### sklenilo:

Ustavna pritožba A. A. zoper odločbi Ministrstva za kulturo št. 619-264/00 z dne 8. 3. 2004 in št. 133-297/99 z dne 5. 4. 2004 se zavrže.

### OBRAZLOŽITEV

Pritožnica vlaga ustavno pritožbo zoper odločbi Ministrstva za kulturo, ki sta navedeni v izreku tega sklepa.

Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva. Ker v obravnavani zadevi niso izčrpana niti redna pravna sredstva, za obravnavanje ustavne pritožbe niso izpolnjene procesne predpostavke. Zato je Ustavno sodišče ustavno pritožbo zavrglo.

Pritožnica je ustavno pritožbo naslovila tudi kot zahtevo oziroma pobudo za oceno ustavnosti pravnih podlag za izdajo izpodbijanih odločb. Vendar iz vloge ni bilo mogoče razbrati, v čem pritožnica vidi neustavnost. Navedb tako ni bilo mogoče preizkusiti.

Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata Milojka Modrijan ter člana dr. Janez Čebulj in Lojze Janko. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.

Predsednica senata

Milojka Modrijan